recursal/SuperWikiNEXT-32B huggingface dataset:
«Sæd» omdirigeres hit. For tettstedet i Danmark, se Sæd (dansk tettsted).
En enkelt sæduttømming hos en mann inneholder 2–5 ml sædvæske.
Fotografiet viser sæd fra menneske forstørret 1000 ganger ved hjelp av elektronmikroskop.
**Sperma** eller **sæd** er en væske som inneholder spermier og som skilles ut av mange dyrearter under befruktning. Sæd produseres bare av hannkjønn, eller hos begge parter hos arter med tvekjønnet forplantning. Spermaen er en substans bestående av en serie sekreter (sædvæske) foruten spermiene. I en ejakulasjon finnes det ca. 200–500 millioner spermceller.[]

Sæd hos pattedyr
----------------

Hos mennesker og andre pattedyr kommer sæden fra testiklene der det dannes sædceller, og fra bitestiklene, sædblærene og blærehalskjertelen (prostata) der det dannes sekret som blandes med sæden. Sperma støtes ut av penis når hannen ejakulerer. Spermavæsken er melkeaktig hvit, i noen tilfeller grå- eller gulaktig, noe tyktflytende og består i tillegg til spermiene av vann, salt, proteiner, mineraler og fruktose. 

Sperma som når fram til egget i livmora kan føre til graviditet.

Sæd hos fisk
------------

Hos fisk kalles sæden «melke».

Referanser
----------

1. ↑  «Gravid: befruktning; Sperm; Befruktning; Risiko for graviditet og befruktning». *hvisvokser.com* **(norsk)**. Arkivert fra originalen 20. juli 2018. Besøkt 20. juli 2018.
2. ↑  «melke - Det Norske Akademis ordbok». *www.naob.no*. Besøkt 20. juli 2018.

Se også
-------

* Spermier
* Testikler
* Prostata
* Befruktning
* Sæddonasjon

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC **·** BNE
 |
sperretak hvor sperrene inngår i et sperrebind
Et **Sperretak** er en takkonstruksjon der de skrå takflatene bæres av skråstilte sperrer fra de takbærende veggene til mønet (takryggen). Sperretaket er oftest et saltak med fall til to sider, men kan også være et ensidig pulttak eller inngå i varianter av disse takformene. Sperretaket er den eldste kjente takkonstruksjonen i Vest- og Nordeuropa. I Norge ble det brukt i forhistoriske langhus, og siden middelalderen på hus av grindverk eller lafteverk.

Sperrene opptrer som oftest parvis og sammenbundet i mønet, men kan også ligge uavhengig av hverandre på hver takflate, men med opplegg på en *mønsås*. På grunn av sidetrykket fra tyngden av de skrå takflatene ble de takbærende (lang)veggene som regel forbundet med en bete (strekkbjelke) for å hindre at de skulle bli presset utover. Denne byggemåten var særlig utbredt på Vestlandet og i Agder. På Østlandet fikk laftehus som oftest åstak.

I større bygninger inngår sperrene ofte i et sperrebind, hvor de sammen med en horisontal bjelke danner en statisk stiv trekant. Sperrene kan også forbindes med en avstivende høyereliggende hanebjelke.

Se også
-------

* Sperrebind
* Tak

Litteratur
----------

Litteratur
----------

* Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
* Volmer, Lutz og W.Haio Zimmermann (2012): *Glossary of Prehistoric and Historic Timber Buildings*. Verlag Marie Leidorf GmbH, Rahden. ISBN 978-3-86757-333-7

|  |  |
| --- | --- |
| Oppslagsverk/autoritetsdata | GND
 |
Nord-Carolinas flagg
Nord-Carolinas flagg fra 1861
**Nord-Carolinas flagg** består av en flaggduk som er delt i rødt over hvitt i flaggets frie ende og som har et blått felt nærmest stangen der det står en hvit stjerne omgitt av delstatsinitialene og to bånd med to datoer innskrevet. Datoene er 20. mai 1775 og 12. april 1776. Den første datoen viser til den såkalte Uavhengighetserklæringen fra Mecklenburg, en resolusjon som ble proklamert i Charlotte et års tid før USAs uavhengighetserklæring. Den sistnevnte datoen viser til datoen da Nord-Carolinas provinsforsamling vedtok å gi sine delegater fullmakter til å delta i Den andre kontinentale kongress. Stjernen er et uavhengighetssymbol. Flagget ble vedtatt innført 9. mars 1885. Det er i størrelsesforholdet 3:4.

Tidligere flagg
---------------

Nord-Carolinas første delstats flagg ble innført 22. juni 1861. Det hadde et rødt felt ved stangen og en flaggduk som ellers var delt i blått over rødt. I det røde feltet var det plassert en hvit stjerne og påskrift med datoene 20. mai 1775 og 20. mai 1861. Sistnevnte dato var da delstaten brøt ut av USA i forkant av den amerikanske borgerkrigen. Flagget ble avskaffet 9. mars 1885 da nytt delstatsflagg ble innført.

Litteratur
----------

* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970

Eksterne lenker
---------------

* The State Flag fra North Carolina Encyclopedia]

  


|  |
| --- |
| **USAs delstatsflagg** |
| Alabama |
Alaska |
Arizona |
Arkansas |
California |
Colorado |
Connecticut |
Delaware |
Florida |
Georgia |
Hawaii |
Idaho |
Illinois |
Indiana |
Iowa | 
Kansas | 
Kentucky |
Louisiana |
Maine |
Maryland |
Massachusetts |
Michigan |
Minnesota |
Mississippi |
Missouri |
Montana |
Nebraska |
Nevada |
New Hampshire |
New Jersey | 
New Mexico |
New York |
Nord-Carolina |
Nord-Dakota |
Ohio | 
Oklahoma |
Oregon |
Pennsylvania |
Rhode Island |
Sør-Carolina |
Sør-Dakota |
Tennessee |
Texas | 
Utah | 
Vermont |
Vest-Virginia |
Virginia |
Washington |
Wisconsin |
Wyoming |

|  |  |
| --- | --- |
| Oppslagsverk/autoritetsdata | Encyclopædia Britannica
 |
Mariboegården i Prinsens gate 20 i Oslo, der Revisjonsdepartementet holdt til fra 1852 til 1917. Foto: Oslo Museum (Ukjent fotograf)
**Revisjonsdepartementet** var et norsk departement som eksisterte i perioden 1822–1918.

Opprettelsen og nedleggelsen
----------------------------

Departementet ble opprettet i 1822, med virkning fra 1. august. Hensikten med departementet var å ha en konstitusjonell kontroll over statens pengebruk.

Revisjonsdepartementet var tema for politisk debatt, der blant andre Johan Sverdrup og opposisjonen til regjeringen jobbet imot dette departementet. De ville ha denne funksjonen underlagt folkevalgte organer. 30. januar 1918 besluttet Stortinget å legge ned departementet med virkning fra 1. juli. Oppgavene ble overført til den nyetablerte Statsrevisjonen (Riksrevisjonen fra 1. juli 1938).

Arbeidsoppgaver
---------------

Departementet fikk ansvar for revisjon og desisjon av statens regnskaper (alle departementene), og skulle på denne måten bidra til mindre mistanke mot statsansattes mislighold av penger.

Imidlertid var det flere mangler ved dette departementet, som gjorde at det ikke oppnådde full kontroll på statens pengebruk. Departementet fikk ikke ansvar for kontroll av regninger som skulle anvises, og det var flere departementer som beholdt ansvaret for revisjon av egne eller underliggende etater sine regnskaper. Ansvaret for noen av disse regnskapene ble imidlertid overført til Revisjonsdepartementet senere, blant annet fikk de ansvaret for skoleregnskapet overført fra Kirkedepartementet i 1885.

Se også
-------

* Liste over Norges revisjonsministre

Eksterne lenker
---------------

* Arkivverkets side om Revisjonsdepartementet arkivert utgave

|  |  |
| --- | --- |
| Oppslagsverk/autoritetsdata | Forvaltningsdatabasen
 |
Vesterøy ses bak Stokken.
**Vesterøy** er den nest største øya i Hvaler kommune i Østfold, og den første øya langs «Fastlandsveien» riksvei 108 fra Fredrikstad. Vesterøy ligger mellom Spjærøy i øst og Papper i vest og har broforbindelse til begge. Omtrent midt på øya ligger *Bankerødkollen*, som er det høyeste punktet i kommunen, 72,4 meter over havet.

I Ødegårdskilen på øya ligger det et bredt utvalg av butikker. Vesterøy har mange større hytteområder, både på Havtunet og i Utgårdskilen. Vesterøy hadde frem til 2021 også egen barneskole, Åttekanten skole på Hauge, men i 2021 ble alle 3 skolene på Hvaler slått sammen til en Hvaler barne- og ungdomsskole, på Rød, på en de midtre øyer Asmaløy. Mesteparten av sørsida av Vesterøy er regulert til friluftsområde, men lite hytter. Øya har også mange badestrender, blant annet Kuvauen og Guttormsvauen.

Referanser
----------

1. ↑  «Norgeskart». Kartverket. 2. juli 2015. Besøkt 4. september 2015.
2. ↑   «Høyeste fjelltopp i hver kommune». Kartverket. 1. september 2015. Besøkt 16. oktober 2015.

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
**Nord-Gudbrandsdal vidaregåande skule, avd. Klones** er et tidligere skolested under Nord-Gudbrandsdal vidaregåande skule i Vågå kommune i Innlandet. Skolestedet ble i 2018 besluttet nedlagt av skoleeier Oppland fylkeskommune, og tilbudene ved skolen ble flyttet til skolestedet Otta.

Skolen hadde 33 studieplasser innenfor på landbruk.
Gården Klones dateres helt tilbake til 1500-tallet og i 1919 flytta "NordreGudbrandsdalens Landbruks- og Husmorskole" inn på gården.

Klones med utdanningsprogram Naturbruk var den minste avdelingen ved Nord-Gudbrandsdal vidaregåande skule. Skolen hadde tilbud om følgende studieretninger i 2007:

* Vg1 Naturbruk
* Vg2 landbruk og gartneri, Vg2 hest- og hovslagerfag
* Vk2 (Vg3) allsidig landbruk, Vk2 med studiekompetanse

Avdeling Klones lå midt i Nasjonalparkriket – og tilbydde blant annet friluftsaktiviteter og hest i turistnæring som valgfrie forddypningsalternativ for elevene.

Referanser
----------

1. ↑  Næsheim, Anne (9. september 2008). «Legger ned landbruksskole». *NRK*. Besøkt 13. oktober 2021.

Eksterne lenker
---------------

* Skolens hjemmeside
* Klones AS hjemmeside
* Historie om Klones gård

| * v
* d
* r
Offentlige videregående skoler i Innlandet |
| --- |
| 
* Dokka
* Elverum
* Gausdal
* Gjøvik
* Hadeland
* Hamar katedralskole
* Jønsberg
* Lena-Valle
* Lillehammer
* Nord-Gudbrandsdal
* Nord-Østerdal
* Raufoss
* Ringsaker
* Sentrum
* Skarnes
* Solør
* Stange
* Storhamar
* Storsteigen
* Trysil
* Valdres
* Vinstra
* Øvrebyen

 |  |
**Fotogalleriet** er et Oslo-basert visningsted viet fotobasert kunst i Møllergata. Kunstinstitusjonen ble etablert i 1977, i 1979 organisert som en selvstendig stiftelse med Forbundet Frie Fotografer som største interessent. Fotogalleriet viser norske og internasjonale samtidskunstnere innen feltet av linsebasert kunst, og huser dessuten årlig Vårutstillingen. Dag Alveng og Tom Sandberg startet Fotogalleriet sammen med Bjørn Høyum i 1977 med ambisjon om å være et senter for nyskapende fotografiske praksiser. Fotogalleriet har mottatt støtte fra Kulturdepartementet siden 1986, en støtteordning som i 2012 ble overført til Norsk Kulturråd. Fotogalleriet mottar også støtte fra Norsk Fotografisk Fond og Oslo Kommune.

Referanser
----------

1. ↑  «Fotogalleriet». *Store norske leksikon* **(norsk)**. 28. september 2014. Besøkt 24. september 2019.
2. ↑  «Om oss». *Fotogalleriet* **(norsk)**. Arkivert fra originalen 24. september 2019. Besøkt 24. september 2019.

Eksterne lenker
---------------

* Offisielt nettsted Rediger på Wikidata

* (en) Fotogalleriet – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** Brønnøysundregistrene
 |
| Revolusjonen på Zanzibar |
| --- |
| Unguja og Pemba, de to hovedøyene på Zanzibar |
| 

|  |  |
| --- | --- |
| Dato | 12. januar 1964 |
| Sted | Zanzibar |
| Resultat | De revolusjonære vantSultanatet Zanzibar avviklet |

 |
| Stridende parter |
|  Sultanatet Zanzibar |  Revolusjonære |
| Kommandanter og ledere |
|  Jamshid bin Abdullah av Zanzibar |  John Okello |
| Styrker |
| Zanzibars politistyrke | 600-800 mann |

**Revolusjonen på Zanzibar** fant sted 12. januar 1964. Revolusjonen førte til at sultanen av Zanzibar ble avsatt og avsluttet en 200 års arabisk dominans av øyene. Videre førte maktskiftet til sammenslutning med Tanganyika og den nye statsdannelsen Tanzania.

Bakgrunn
--------

Etter at omanerne tok kontrollen over øyene fra portugiserne fra 1728, var disse et biland under Oman, og disse beholdt makten over området selv etter 1890 da øyene ble et britisk protektorat. Den arabiske minoriteten beholdt videre makten etter at øyene fikk sin selvstendighet fra Storbritannia i 1963. Til tross for at partiet Afro-Shirazi Party (ASP) vant parlamentsvalget i 1963 med 54 prosent av stemmene, ble partiet kraftig underrepresentert i parlamentet, noe som førte til en stor frustrasjon. Partiet allierte seg da med Umma-partiet som bestod av arabiske sosialister.

Opprøret
--------

Tidlig om morgenen 12. januar 1964 mobiliserte ASP-medlemmet John Okello mellom 600 og 800 revolusjonære på hovedøya Unguja. Etter å ha slått landets politistyrker og beslaglagt deres våpen, fortsatte opprørerne til Steinbyen hvor de styrtet sultanen Sayyid Jamshid ibn Abdullah og dennes regjering. Etterdønningene etter opprøret krevde et stort antall liv, særlig arabere og sørasiater. Antallet er omstridt, men varierer mellom noen hundre og opp til 20 000. ASP-lederen Abeid Karume ble landets nye president og statssjef. Umma-partiet fikk regjeringssjefen.

Nye makthavere
--------------

Den nye regjeringens åpenbare kommunisttilknytninger skapte uro i Vesten og siden Zanzibar lå under Storbritannias interesseområde planla den britiske regjeringen å gripe inn. Men den fryktede kommunistiske maktovertakelsen kom aldri og britiske og amerikanske statsborgere kunne lett evakueres, slik at det aldri ble noe grunnlag for britisk inngripen. 

De kommunistiske makthaverne i Kina, Øst-Tyskland og Sovjetunionen knyttet tidlig kontakter med den nye regjeringen ved tidlig å anerkjenne de nye makthaverne og ved å sende rådgivere. Karume forhandlet fram en sammenslåing av Zanzibar med Tanganyika, noe som førte til den nye statsdannelsen Tanzania; noe som av datidens observatører ble ansett som et forsøk på å forhindre spredning av kommunismen på Zanzibar. 

|  |  |
| --- | --- |
| Oppslagsverk/autoritetsdata | LCCN
 |
**Revisjon** (fra latin: *ettersyn* eller *gjensyn*) eller **regnskapskontroll**, er en uavhengig granskning og undersøkelse om økonomisk informasjon og forhold. Revisjon kan utføres av medarbeidere som ikke er autoriserte revisorer, men det er alltid en autorisert revisor som undertegner revisjonsberetningen []. Det vil si at personen har ansvaret for å kontrollere at medarbeiderne har gjort en god og tilstrekkelig jobb.

Norge
-----

I Norge finnes det to forskjellige autoriserte revisortitler. Det er *registrert revisor* og *statsautorisert revisor* []. For å bli registrert revisor trenger man en bachelor i revisjon med karakter C på 4 nasjonale revisjonseksamener samt 3 praksisår. For å bli statsautorisert revisor trenger man en master i regnskap og revisjon (MRR, tidligere HRS) med karakter C på samtlige fag samt 3 praksisår [].

Revisjon består i at noen tar et nytt blikk på noe som allerede eksisterer []. Hensikten med revisjon er å se om informasjonen som revideres er korrekt i forhold til et sett av kriterier [].

Ordet revisjon kommer fra latin og betyr «ettersyn» eller «gjensyn» []. Ordet kan ha flere betydninger. I økonomisk sammenheng er revisjon en gjennomgang av regnskap []. Både utarbeidelsen, informasjonen og rutinene rundt regnskapet er gjenstand for revisjon. I offentlig sektor omfatter revisjonsbegrepet også forvaltningsrevisjon, hvilket innebærer en gjennomgang av også andre forhold ved en virksomhets resultater Mal:Renger referanse.

En virksomhet har gjerne en internrevisjon. Arbeidsdelingen mellom en ekstern revisor og internrevisjon er da gjerne slik at internrevisjonen fokuserer på operasjonell revisjon, mens en ekstern revisor fokuserer på finansiell revisjon [].

Referanser
----------

Litteratur
----------

* Øystein Kock Johansen *Verdien av tillit — Revisjonens historie* Kagge 2015 ISBN 9788248914358

  


|  |  |
| --- | --- |
| Oppslagsverk/autoritetsdata | Store norske leksikon **·** LCCN **·** NKC
 |
**Société nationale de sauvetage en mer** (**SNSM**) er en fransk organisasjon som har til formål å bidra, på frivillig basis og gratis, til å redde menneskeliv i fare på sjøen.

I 2016 utførte organisasjonen to tredjedeler av alle redninger til sjøs utenfor den franske kysten (med redningsbåt eller med svømmer fra en strand), og reddet 7 700 personer i 5 200 intervensjoner (ca. mellom 350 og 400 dødsfall per år i sjøen i Frankrike).[] 26% av disse tiltakene ble gjennomført på natten, og gjennomsnittlig varighet ved intervensjonene var 1 t 48 min.[]

SNSMs båter er fordelt på 218 stasjoner langs kysten av Frankrike og i utlandet,[] og opererer på anmodning fra regionale sentre for overvåkning og redning (CROSS), som er sentre for koordinering av redning til sjøs, og som er underlagt sjøfartsdirektoratet i det franske departementet for økologi, bærekraftig utvikling og energi. SNSM anses derfor som en del av den offentlige redningstjenesten innenfor sitt kompetanseområde.[]

Referanser
----------

1. ↑  *SIRENE*; sist oppdatert: 6. mai 2022.
2. ↑   entreprise.data.gouv.fr[Hentet fra Wikidata]
3. ↑  .
4. ↑   www.international-maritime-rescue.org[Hentet fra Wikidata]
5. 1 2  .

Eksterne lenker
---------------

* (fr) Offisielt nettsted Rediger på Wikidata

* (en) Société Nationale de Sauvetage en Mer – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
SOMAÏRs kontorbygning i Niamey
Dagbruddet ved Arlit der SOMAÏR henter ut uranmalm
**Société des Mines de l'Aïr** (SOMAÏR) er et nigersk gruveselskap, som utvinner uran fra forekomster nord i landet. Det er det ene av de to store urangruveselskapene i Niger. SOMAÏR er eid av det franske selskapet Areva NC med 63,4% og den nigerske stat med 36,6%. Selskapets hovedkvarter ligger i Niamey.

SOMAÏR ble grunnlagt i 1968 og i 1971 startet det utvinning av uranholdig malm i dagbrudd utenfor byen Arlit i regionen Agadez. Selskapet har foredlingsfabrikk samme sted. Årlig kapasitet er på 2 300 tonn uran. Reservene SOMAÏR har rett til å utvinne var ifølge selskapets franske eier på 23 171 tonn i 2009.

Utvinning av uran er i inntekter den viktigste industrien i Niger.

Referanser
----------

1. ↑  Georges Capus, Pascal Bourrelier og Moussa Souley: *Uranium Mining in Niger; Status and Perspectives of a Top Five Producing Country*, Annual Symposium 2004, World Nuclear Association.
2. ↑  «Uranium in Niger Arkivert 1. november 2011 hos Wayback Machine.», World Nuclear Association.
3. ↑  *2009 Minerals Yearbook*, U.S. Geological Survey, 2011, tabell 2.
4. ↑  «SOMAÏR: a growing uranium producer», Areva.
5. ↑  «Økonomi» Arkivert 8. juni 2013 hos Wayback Machine. landsider.no.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
***Gullivers reise til Lilleputland*** (originaltittel: *Новый Гулливер*) er en sovjetisk film fra 1935, regissert av Aleksandr Ptusjko.

Handling
--------

Historien, en kommunistisk gjenfortelling av romanen Gulliver's Travels skrevet av Jonathan Swift fra 1726, handler om en ung gutt som drømmer om seg selv som en versjon av Gulliver som har landet i Lilliput-staten - et område som lider under kapitalistisk ulikhet og utnyttelse. Petya Konstantinov (spilt av Vladimir Konstantinov) er medlem av en kommunistisk ungdomsorganisasjon, og sammen med flere andre ungdommer reparerer de en seilbåt med egne hender, og reiser på sommerleir. Der, i løpet av ferien, ber barna lederen lese høyt Petyas bok for dem.

Men Petya sovner under lesingen, og befinner seg plutselig i den samme historien som var beskrevet i boken. I drømmen reiser Petya med skip, men fartøyet blir angrepet av pirater. Sammen med tre fanger kjemper gutten mot sjørøvene og vinner, men skipet krasjer snart i en øy. Tenåringen kommer seg i land, men omringet og bundet av en gruppe Liliputter. Han blir lagt i søvn, med en trylledrikk. I Liliputenes parlament oppstår det diskusjoner om hva de burde gjøre med denne nye Gulliver. De tar beslutningen om å bruke Gulliver til militære formål.

Gutten blir deretter fraktet til byen ved hjelp av 15 traktorer, og en spesiell plattform. Men samtidig avholdes det et møte blant en gruppe arbeidere, som planlegger å streike allerede neste dag. Arbeiderne oppdager også Petyas notatbok, hvor han har skrevet om sine kommunistiske ideer og om fagforeninger av arbeidere som står samlet over hele verden. Politiet forsøker å forgifte Petya, men han spytter ut giften, etter å ha latt som om han var død.

Referanser
----------

1. 1 2 3 4 5 6 7  Natalya Venzher; Sergey Kapkov, Sergey Kapkov, red. (på ru), *animator.ru*, Animator.ru film-ID 2453, Wikidata Q4066284,
2. 1 2 3 4   (på ru) *Kinopoisk*, Kinopoisk film-ID 46478, Wikidata Q2389071,
3. 1 2 3 4 5  ; besøksdato: 20. november 2019.
4. ↑  Новый Гулливер
5. ↑  «Москино» приглашает. К 120-летию Александра Птушко покажут сказки

Eksterne lenker
---------------

* (en) *Gullivers reise til Lilleputland* på Internet Movie Database Rediger på Wikidata

* (sv) *Gullivers reise til Lilleputland* i Svensk Filmdatabas Rediger på Wikidata

* (da) *Gullivers reise til Lilleputland* i Danmark Nationale Filminstitut Rediger på Wikidata

* (en) *Gullivers reise til Lilleputland* på AllMovie Rediger på Wikidata

* (nl) *Gullivers reise til Lilleputland* på MovieMeter Rediger på Wikidata

* (en) *Gullivers reise til Lilleputland* på Rotten Tomatoes Rediger på Wikidata
**Waldemar Carlsen** (født 29. februar 1880 i Kristiania, død 28. august 1966 på Kongsvinger) var en norsk forfatter, redaktør og agitator. 

Carlsen ble født på Kristiania bys arbeidsanstalt. Moren var 26 år gamle Anne Karoline Eriksen fra Rodeløkka, og faren var oppgitt som den 29 år gamle mureren Carl Johan Throndsen. 

I 1897 begynte Carlsen å arbeide ved Nydals verksted, og der traff han den kjente sosialisten August Schou. I folketellingen for 1900 bodde han i Jens Bjelkes gate 1 sammen med kona Martha. Hun kom opprinnelig fra Stange. De fikk barna Harry Augustin (1901) og Lilly Bergljot (1903). 

Carlsen ble etter hvert aktiv i oppbyggingen av arbeiderbevegelsen på Østlandet. Rundt 1903 begynte han å arbeide ved seilduksfabrikken i Kristiania. Samtidig skrev han artikler i flere sosialistaviser. I 1907 sluttet han i seilduksfabrikken på grunn av helseproblemer og begynte hos Borregaard. Da brøt den første store lockouten i Norge ut. Hjemme satt kona og to barn, og Carlsen begynte å reise rundt og agitere for arbeiderbevegelsen. 

I 1909 skrev han sin første bok, *Slitets Mænd*, som ble utgitt på J. Aass' forlag. Han var langt nede, og jobbet leilighetsvis som steinhogger ved Iddefjorden. 

I 1910 søkte han og fikk jobben som redaktør for avisa *Solungen*. I 1913 reiste han til Narvik og ble redaktør i *Fremover*, før han i 1916 tok jobben som redaktør i *Glommendalens Social-Demokrat*. Carlsen markerte seg med sin skarpe penn og klare holdninger. Da Arbeiderpartiet sprakk i 1923 fulgte Carlsen og avisen Norges Kommunistiske Parti. Den kom nå ut under det nye navnet *Glomdalens Arbeiderblad*. I 1925 gikk Carlsen av som redaktør på grunn av avisas økonomiske problemer. Året etter gikk den inn. Boet ble kjøpt opp av A-pressen som videreførte den under navnet *Kongsvinger Arbeiderblad*. 

Carlsen fikk jobb som vaktmester ved Kongsvinger folkeskole. Etter krigen begynte han igjen å skrive litt for avisa, som i løpet av okkupasjonsårene hadde skiftet navn til *Glåmdalen*.

Bokutgivelser
-------------

* *Slitets Mænd*, J. Aass' Forlag, 1909
* *Dragsug*, J. Aass' Forlag, 1910
* *Orian i Grænsefolket*, J. Aass' Forlag, 1911
* *Jernnæven (fortælling fra arbeiderbevegelsens første dage)*, J. Aass' Forlag, 1913
* *Det bundløse dyp (omrids av menneskers liv)*, I.O.G.T.s Norsk Forlag, 1915
* *Alko-Hoel*, G. Krogshus Forlag, 1917
* *Herjetog i Syd og Nord*, Det Norske Arbeiderpartis forlag i Kristiania, 1919
* *Rønneskovs brand*, Kristiania: Walter Øverland, 1923
* *Benjamin Hassel*, Kristiania: Walter Øverland, 1924

  


|  |  |
| --- | --- |
| Oppslagsverk/autoritetsdata | Prabook
 |
**Torkelsrudåsen** er et høydedrag i Indre Østfold kommune. Høyeste punkt er 201 moh.

På Torkelsrudåsen var opprinnelig påtenkt et større fort som skulle inngå i Fossumstrøkets festning. Da saken kom opp i Stortinget våren 1912, ble det vedtatt at fortene ved Høytorp og Trøgstad skulle bygges, men at Torkelsrudåsen skulle midlertidig stilles i bero. I 1917 ble det søkt Stortinget om midler til grunnerverv på Torkelsrudåsen, men det ble avslått.

Etter annen verdenskrig ble det igjen aktuelt å bygge befestninger på Torkelsrudåsen. Planene gikk ut på store underjordiske anlegg, men også disse ble etter hvert skrinlagt.

I dag ligger Torkelsrudåsen stort sett som utmark, men på vestsiden er det steinbrudd og pukkverk. På toppen står et tårn, bygd for landmålingsformål.

Referanser
----------

1. ↑  «Norgeskart». Kartverket. Besøkt 23. oktober 2016.
2. ↑  «Tårnet på Torkelsrudåsen». 17. mai 2012. Arkivert fra originalen 23. oktober 2016. Besøkt 23. oktober 2016.

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**Frank Duffy** (født 27. august 1959, død 16. desember 2010) var en skotsk rullestolcurlingspiller. Han var funksjonsfrisk til han var 35 år gammel, da han ble lam i en ulykke. 

Han var *skip* på det skotske landslaget i tre VM fra 2002 til 2005, og ledet laget til to gull og en bronse. I tillegg fikk han sølv i International Bonspiel 2003. 

Storbritannia er representert samlet i OL og Paralympics, Skottland stiller derfor ikke eget lag. Duffy var i De paralympiske leker 2006 skip for Storbritannia, og fikk der sølv. 

Under VM i 2002 og 2003 vant han prisen *WWCC Sportsmanship Award*.

Resultater
----------

| De olympiske ringer Paralympiske leker |
| --- |
| Medalje | Øvelse | År | Sted |
| Sølv | Rullestolcurling | 2006 | Italias flagg Torino |
| Curling VM i rullestolcurling |
| Plass | Øvelse | År | Sted |
| Bronse | Rullestolcurling | 2002 | Sveits’ flagg Sursee |
| Gull | Rullestolcurling | 2004 | Sveits’ flagg Sursee |
| Gull | Rullestolcurling | 2005 | Skottlands flagg Glasgow |

Eksterne lenker
---------------

* (en) Frank Duffy – Paralympic.org Rediger på Wikidata

* (en) Frank Duffy – World Curling Federation Rediger på Wikidata
* Profil hos WCF[*død lenke*]
**Thomas Thorstensen** (født 18. mai 1880 i Stavanger, død 18. juni 1953) var en norsk sportsutøver som deltok under de olympiske leker både i 1908 i London og 1912 i Stockholm.

Thorstensen ble olympisk mester i turn under OL 1912 i Stockholm. Han var med på det norske laget som vant lagkonkurranse, fritt system foran Finland. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag. Fire år tidligere, under OL 1908 i London, vant Thorstensen en sølvmedalje i lagkonkurranse i mangekamp. Hans bror, Gabriel Thorstensen, var også med på vinnerlaget i 1912.

OL-medaljer
-----------

* 1912 Sveriges flagg Stockholm - Gull **Gull** i turn, lagkonkurranse fritt system Norges flagg Norge
* 1908 Storbritannias flagg London - Sølv Sølv i turn, mangekamp lagkonkurranse Norges flagg Norge

Eksterne lenker
---------------

* (en) Thomas Thorstensen – Olympedia Rediger på Wikidata

* (en) Thomas Thorstensen – Sports-Reference (OL-resultater – arkivert) Rediger på Wikidata

* (en) Thomas Thorstensen – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Franklyn Wood «Frank» Fisher** (født 16. mai 1907, død 23. april 1983) var en canadisk ishockeyspiller som deltok under vinter-OL 1928 i St. Moritz.

Fisher ble olympisk- og verdensmester i ishockey under vinter-OL 1928 i St. Moritz. Han spilte på *Varsity Blues ishockeylag* som representerte Canada under OL-turneringen. Det canadiske laget vant turneringen overlegent. De var direktkvalifisert til finalerunden som besto av fire lag. Canada vant alle sine tre kampene med sammenlagt 38-0; Sverige 11-0, Storbritannia 14-0 og Sveits 13-0. OL-turneringen i ishockey var også verdensmesterskapet i ishockey. Spillerne på Canadas OL-lag var Fisher, Charles Delahay, Louis Hudson, Norbert Mueller, Herbert Plaxton, Hugh Plaxton, Roger Plaxton, John Porter, Frank Sullivan, Joseph Sullivan, Ross Taylor, David Trottier.

OL- og VM-medaljer
------------------

* OL 1928 Sveits’ flagg St. Moritz - Gull **OL-Gull** i ishockey Canadas flagg Canada
* VM 1928 Sveits’ flagg St. Moritz - Gull **VM-Gull** i ishockey Canadas flagg Canada

Referanser
----------

Eksterne lenker
---------------

* (en) Frank Fisher – Olympedia Rediger på Wikidata

* (en) Frank Fisher – Sports-Reference (OL-resultater – arkivert) Rediger på Wikidata

* (en) Frank Fisher – databaseOlympics.com (arkivert) Rediger på Wikidata

* (en) Frank Fisher – Eurohockey.com Rediger på Wikidata

* (en) Frank Fisher – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
***Metanephrops challengeri***, kjent som «New Zealand lobster», er en art i hummerfamilien - den er et større krepsdyr som lever på havbunnen i varmere strøk. Den er en av 17-18 arter i slekten. Arten er spiselig. Den skilles fra klassisk sjøkreps eller hummer ved at denne arten (og slekten) har to klør som er like lange og store, og altså ikke har en større knuseklo.

Arten blir inntil 18–25 cm lang, lever på inntil 160 meters dyp, og kan leve i 15 år. Hunnene legger fra tre års alder en mindre mengde, store blå egg. Larvene er ca 15 mm lange og svømmer med forbena, bakbena vokser ut senere. Den er et viktig byttedyr for fisken kingklip *(Genypterus blacodes)*. Newzealandske fiskere utnytter hvert år om lag 1.000 tonn av hummerarten for kommersielt salg.

Arten er utbredt i de sørvestre delene av Stillehavet rundt New Zealand..

Referanser
----------

1. ↑  Metanethrops - *WoRMS*. Besøkt 28. januar 2014.

Eksterne lenker
---------------

* (en) *Metanephrops challengeri* – oversikt og omtale av artene i WORMS-databasen Rediger på Wikidata

* (en) *Metanephrops challengeri* i Global Biodiversity Information Facility Rediger på Wikidata

* (en) *Metanephrops challengeri* hos Fossilworks Rediger på Wikidata

* (en) *Metanephrops challengeri* hos ITIS Rediger på Wikidata

* (en) *Metanephrops challengeri* hos NCBI Rediger på Wikidata

* (en) *Kategori:Metanephrops challengeri* – bilder, video eller lyd på Wikimedia Commons Rediger på Wikidata
**Takis Fyssas** (gresk: Τάκης Φύσσας; født 12. juni 1973 i Athen) er en tidligere gresk fotballspiller. Han er i dag teknisk direktør i det greske fotballforbundet.

Fyssas startet sin karriere i Panionios' ungdomsakadem, og debuterte på seniornivå i 1990-91 sesongen. Etter åtte sesonger i klubben, hvor han var med på å vinne den greske cupen, signerte han for Panathinaikos i 1998. Han kom i 1999 med på landslaget til Hellas og debuterte i en kamp mot Finland. Han fikk også sin debut i Mesterligaen for Panathinaikos, i 2000-01 sesongen.

I desember 2003 flyttet han til Lisboa og Benfica, hvor han spilte i en og en halv sesong. Sesongen 2003-04 var han med på å vinne den portugisiske cupen og sesongen etter ligaen. I denne perioden kom Fyssas høydepunkt i karrieren, Hellas' seier i fotball-EM 2004 i Portugal, hvor han spilte samtilge seks kamper (startet fem).

Etter å ha forlatt Benfica sommeren 2005, besluttet Fyssas å flytte til Skottland og spille for Hearts FC, til tross for rapportert interesse fra England og Tyskland. Han vant i 2005-06 den skotske cupfinalen for klubben da de slo Gretna FC. Hans første og eneste Hearts mål kom i en ligakamp mot Motherwell den 9. desember 2006. Han forlot Edinburgh-klubben på slutten av sesongen 2006-07 for å flytte tilbake til Panathinaikos. Han la opp i 2008.

Referanser
----------

1. ↑   FBref, FBref spiller-ID 87964c0a[Hentet fra Wikidata]
2. ↑   transfermarkt.com, Transfermarkt spiller-ID 9845, besøkt 9. oktober 2017[Hentet fra Wikidata]

Eksterne lenker
---------------

* (en) Takis Fyssas – FIFA Rediger på Wikidata

* (en) Takis Fyssas – Transfermarkt Rediger på Wikidata

* (en) Takis Fyssas – Transfermarkt (manager) Rediger på Wikidata

* (en) Takis Fyssas – national-football-teams.com Rediger på Wikidata

* (en) Takis Fyssas – Soccerbase.com Rediger på Wikidata

* (en) Takis Fyssas – Soccerway Rediger på Wikidata

* (en) Takis Fyssas – EU-Football.info Rediger på Wikidata

* (en) Takis Fyssas – Fora De Jogo Rediger på Wikidata

* (en) Takis Fyssas – PlaymakerStats.com Rediger på Wikidata

* (en) Takis Fyssas – FBref Rediger på Wikidata

| * v
* d
* r
Hellas' tropp – EM i fotball 2004 Vinnere (1. tittel) |
| --- |
| 
* 1 Nikopolidis
* 2 Seitaridis
* 3 Venetidis
* 4 Dabizas
* 5 Dellas
* 6 Basinas
* 7 Zagorakis (k)
* 8 Giannakopoulos
* 9 Kharisteas
* 10 Tsiartas
* 11 Nikolaidis
* 12 Khalkias
* 13 Katergiannakis
* 14 Fyssas
* 15 Vryzas
* 16 Kafes
* 17 Georgiadis
* 18 Goumas
* 19 Kapsis
* 20 Karagounis
* 21 Katsouranis
* 22 Papadopoulos
* 23 Lakis
* Landslagstrener: Rehhagel

 | Flagget til Hellas |
**Whipsnade trekatredral** (**Whipsnade Tree Cathedral**) er en ornamental hage på omkring 38 000 m² ved Whipsnade, i nærheten av Dunstable i Bedfordshire. Hagen er anlagt omtrent i form av en katedral, med gressganger som fungerer som skip, tverrskip, kapeller og klosterganger. «Veggene» består av ulike typer trær.

Hagen ble plantet av E.K. Blyth, i det han selv beskrev som en handling utført for «tro, håp og forsoning», som en reaksjon på hans egne minner fra første verdenskrig. Som kadett på Sandhurst i 1916 mistet han sine to nærmeste venner, Arthur Bailey og John Bennett, i løpet av atten måneder. I 1930 besøkte han Liverpoolkatedralen, som da var under konstruksjon. På veien hjem gjennom Cotswolds så han en treklynge i en åsside, og tenkte at dette var enda vakrere enn den store katedralen, og fikk idéen om å lage en katedralhage. Han startet i 1932, og tok arbeidet i etapper. Under andre verdenskrig grodde hagen igjen, men etter krigens slutt fortsatte utviklingen.

I 1953 begynte man å holde gudstjenester i hageanlegget, og det har man fortsatt med siden. Flere forskjellige kirkesamfunn har brukt anlegget. 

Hageanlegget ble gitt til National Trust i 1960. Ved siden av National Trusts aktivitet for å holde hagen ved like og å sørge for at besøkende får se den, er det et uavhengig fond, *Whipsnade Tree Cathedral Fund*, som tar hånd om religiøs bruk av stedet.
**Polyuri** er den medisinske termen som betyr økt mengde urin. Urinmengde over 3 liter i døgnet hos voksne og over 2 liter per m² hos barn blir karakterisert som polyuri. Polyuri henger ofte sammen med polydipsi, unormal tørste som fører til høyt inntak av væske.

Polyuri er ofte observert hos, og karakteriserer, folk som har diabetes type 1, ofte som en av de første symptomene på sykdommen. Dårlig regulert diabetes med høyt blodsukker fører til økt mengde sukker i urinen, som drar med seg mer vann. Polyuri kan også skyldes psykisk sykdom, nyresvikt, addisons sykdom og diabetes insipidus. Vedvarende hypokalemi og takykardi kan også føre til polyuri.

Referanser
----------

1. 1 2  «Polyuri». *lvh.no*. Besøkt 6. november 2022.
2. ↑  Os, Ingrid (19. april 2022). «polyuri». *Store medisinske leksikon*. Besøkt 6. november 2022.

|  |  |
| --- | --- |
| Klassifisering | D
* **ICD-10**: R35
* **MeSH**: D011141
 |
| Eksterne ressurser | 
* **Patient UK**: Polyuri

 |


|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica
 |
**Nadezjda Nikolajevna Filippova** (russisk: Надежда Николаевна Филиппова født 17. september 1959) var en sovjetisk landhockeyspiller som deltok i de olympiske leker 1980 i Moskva.

Filippova vant en olympisk bronsmedalje i landhockey under Sommer-OL 1980 i Moskva. Hun var med på det sovjetiske damelaget som kom på tredjeplass landhockeyturneringen bak Zimbabwe og Tsjekkoslovakia. Det var første gangen landhockey for damer var med på det olympiske programmet. Seks lag deltok og det ble spilt en enkeltserie der alle lagene møttes én gang. Sovjetunionen vant tre kamper og tapte to og med seks poeng ble de nummer tre på tabellen, ett poeng bak Tsjekkoslovakia og to bak Zimbabwe. Filipova spilte fem kamper i OL-turneringen.

OL-medaljer
-----------

* 1980 Sovjetunionens flagg Moskva - Bronse Bronse i landhockey, damer Sovjetunionens flagg Sovjetunionen

Referanser
----------

1. ↑   sports-reference.com, oppført som Nadya Filippova, Sports-Reference.com olympisk utøver-ID fi/nadya-filippova-1, besøkt 9. oktober 2017[Hentet fra Wikidata]

Eksterne lenker
---------------

* (en) Nadesjda Filipova – Olympedia Rediger på Wikidata

* (en) Nadesjda Filipova – Sports-Reference (OL-resultater – arkivert) Rediger på Wikidata
Kladogrammene B og C inneholder polytomier, der mer enn en slektsgren nedstammer fra en enkelt node
**Polytomi** er et biologisk begrep innen fylogenien. Polytomi oppstår når en stamfar har mer enn to umiddelbare etterkommere (forgrening med mange delingsledd), og det blir vanskelig å bestemme slektsforholdet dikotomisk, noe som gir flere avstamningslinjer.

Det anerkjennes to typer polytomi; såkalt *myk polytomi* og *hard polytomi*. Myk polytomi er et resultat av ufullstendig fylogenetisk informasjon; for eksempel når linjer separerer til ulike tid, noe som betyr at enkelte linjer blir nærmere beslektet med hverandre enn med de andre linjene. Hard polytomi representerer separasjon av tre linjer eller flere fra samme stamfar, uten at noen populasjoner, slektsledd eller genpooler rekker å utvikle seg i mellomtiden. Dette fører til at søsterarter blir stående like nært eller lagt fra hverandre.

Se også
-------

* Dikotomi
* Trikotomi
* Evolusjonsteori

Referanser
----------

1. ↑  Purvis, A. and T. Garland, Jr. 1993. *Polytomies in comparative analyses of continuous characters Arkivert 3. mars 2016 hos Wayback Machine.*. Systematic Biology 42:569–575. DOI:10.1093/sysbio/42.4.569
**Henrik Heggem** (født 24. februar 2000) er en norsk musikkprodusent og låtskriver, oppvokst i Skien. Fra 2016–2019/2020 var Heggem med i den såkalte «gull-æraen» av russelåter. Her ga han ut ti-talls med låter, blant annet hans desidert største låt, som senere gikk til gull, «Barnehagen 2019».

Den 8. mai 2020, slapp han debut låten «Ragga Runt» sammen med Ørnen & Mozby, to kompiser bosatt i både Norge, og Sverige. *Ragga Runt* gikk rett til tops på viral listene i både Sverige & Norge, med en topplasering på 1. plass på Top 50 Viral Sverige, og en 9. plass på Top 50 Viral Norge. Allerede etter første uke kunne låta telle over 100 000 streams på streaming plattformen Spotify. I starten av 2021 ble Henrik signert av Stian Thorbjørnsen, og Katastrofe, til deres plateselskap All in/GG Music, med distribusjon av Sony Music Norge.

Hans siste låt, «Allt For Sverige», sluppet 30. april 2021, ble blant annet listet på NRK mP3 sine spillelister, med en fast plassering på mP3 sin helgeliste, frem til slutten av august 2021.

Referanser
----------

1. ↑  «Henrik Heggem». *Facebook* **(norsk)**. Besøkt 1. oktober 2021.
2. ↑  «Personlig Instagram konto». Besøkt 29.09.2021.
3. ↑  Braseth, Sofie (3. mars 2017). «Russelåt sjokkerer politiet». *Dagbladet* **(norsk)**. Besøkt 1. oktober 2021.
4. ↑  «Barnehagen 2019». *Spotify*. 2018. Besøkt 1. oktober 2021.
5. ↑  «Ragga runt». 9. mai 2020. Besøkt 1. oktober 2021.
6. 1 2  «Spotify». Besøkt 01.10.2021.
7. ↑  «NRK Mp3 Spillelister». Besøkt 12.06.2021.

Eksterne lenker
---------------

* (no) Henrik Heggem på Facebook Rediger på Wikidata

* (en) Henrik Heggem på Instagram Rediger på Wikidata
**Jo Morten Kim Weider** (født 4. august 1980) er en norsk musiker og kunstsamler.

Whimsical vokste opp på Hvasser i Færder kommune i Vestfold. Han er halvt koreansk da moren er fra Korea og faren fra Norge. I et intervju fra 2017 sier han at han er utdannet samfunnsgeografi og ansatt i Barne-, ungdoms- og familiedirektoratet.

Som hiphop-artist debuterte han i 2001. Han er kjent under artistnavnet **Whimsical**, men har også kalt seg Joey Stixx (Joey=Jo og sticks=spisepinner). I 2005 var Whimsical aktuell med singelen «Everytime» der han sang duett med Maria Mena. Sangen ble også temalåten til den norske spillefilmen *Tommys Inferno* som kom august 2005. 

Som kunstsamler startet han rundt år 2013. Han var en av syv norske kunstsamlere på NRK i 2020.

Diskografi
----------

* *Coming Home EP* (2004)
* *The Glow* (2005)

Annet
-----

* Favorittlinje: «Get your shit straight like poopin’ on a ruler»
* Skrev i 2008 et innlegg om graffiti i Aftenposten –

Referanser
----------

1. 1 2  Kunstsamlernes instagram kommer til Norge i Dagens Næringsliv D2 den 9. mars 2017.
2. ↑  NRK risikerer å bli samlernes talerør i 'Kunstsamlarane' fra vl.no den 15. november 2020.

Eksterne lenker
---------------

* VG om Whimsical «The Glow»
* NRKs omtale av Whimsical
* Tønsbergs Blad omtale av Whimsicals comeback (2011)[*død lenke*]

|  |  |
| --- | --- |
| Oppslagsverk/autoritetsdata | Store norske leksikon
 |
**Polícia de Segurança Pública** (**PSP**) er det borgerlige politiet i Portugal, med ansvar for å verne det republikanske demokratiet, opprettholde indre sikkerhet og beskytte borgernes rettigheter. I det daglige er PSP mest kjent for uniformert patruljering av bymessige områder, mens landlige områder vanligvis patruljeres av Guarda Nacional Republicana (GNR), et gendarmeri. PSP fokuserer på forebygging og proaktiv patruljering, mens etterforskning av kriminalitet tilligger Polícia Judiciária, som er en helt separat organisasjon.

PSP har sin opprinnelse fra *Corpo de Polícia Civil* opprettet 2. juli 1867.

Bilder
------

* PatruljebilPatruljebil
* SvartemarjeSvartemarje
* 
* Syklende politiSyklende politi
*

Referanser
----------

1. ↑

Eksterne lenker
---------------

* Offisielt nettsted Rediger på Wikidata

* (en) Polícia de Segurança Pública – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** BBC Things
 |
***Zhan Guo Ce*** (kinesisk: 戰國策 / 战国策;, pinyin: *Zhànguócè*) var et vidgjetent kinesisk historieverk om de stridende staters tid. Det ble kompilert i den senere del av det vestlige Han-dynasti av Liu Xiang. Verket er av stor betydning for studiet av de stridende staters tid, og det skildrer de forskjellige strategier og politiske synspunkter som gjorde seg gjeldende og gir et innblikk i epokens historiske og sosiale kjennetegn. 

Verkets navn har blitt oversatt på mange måter. En variant kunne være *De stridende staters strategier*.

Forfattere, versjoner
---------------------

Man vet ikke hvem som var forfatterne av *ZGC*. I det sene vestlige Han-dynasti ble Liu Xiang oppmerksom på seks versjoner av skrevne verker fra de kretser som går under betegnelsen "forhandlingsskolen" under hans arbeide med samlingen og korrekturlesningen av de keiserlige litterære samlinger. Her var meget i dårlig forfatning, og det var også utfullstendig kopiert der ord og sammenhenger manglet. Liu Xiang gjennomgikk og redigerte alt sammen til det nye verket *Zhan Guo Ce*.

Vesentlige deler av *Zhan guo ce* gikk senere tapt, noen deler for all tid. Zeng Gong fra det nordlige Song-dynastiet fikk fatt i noen av de tapte kapitlene, og sammensatte det som nå er den moderne versjon. 

Helt i den senere tid er det ved arkeologiske utgravninger kommet tilrette mer: Det gjelder funn fra en grav fra Han-tiden ved Mawangdui nær byen Changsha i 1973. De ble redigert og publisert i Beijing i 1976 i den 27 kapitler lange *Zhanguo zonghengjia shu* *"(arbeider fra forhandlingsskolen i de stridende rikers tid)* – elleve av kapitlene var nokså like deler av *ZGC* og *Shiji*.

Format
------

ZGC gjennomgår kinesisk historie i den epoke som innledes av Fan-klanens nedkjempelse av Zhi-klanen i 490 f.Kr. frem til Gao Jianlis mislykkede attentat mot Qin Shi Huangs liv i 221 f.Kr..

Boken er på omkring 120 000 ord i 497 seksjoner i 33 kapitler. De tolv *ce* er:

* *Dong Zhou Ce* (betyr: "Det østlige Zhous strategier") – ett kapittel
* *Xi Zhou Ce* ( "Det vestlige Zhous strategier") – ett kapittel
* *Qin Ce* ( "Qins strategier") – fem kapitler
* *Qi Ce* ("Qis strategier") – seks kapitler
* *Chu Ce* ( "Chus strategier") – fire kapitler
* *Zhao Ce* ("Zhaos strategier") – fire kapitler
* *Wei Ce* ("Weis strategier") – fire kapitler
* *Han Ce* ( "Hans strategier") – tre kapitler
* *Yan Ce* ( "Yans strategier") – tre kapitler
* *Song og Wei Ce* ( "Song og Weis strategier") – ett kapittel
* *Zhongshan Ce* ( "Zhongshans strategier") – ett kapittel

Portal: Litteratur

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Zezhou** (kinesisk: 泽州县; pinyin: *Zézhōu Xiàn*) er et fylke i provinsen Shanxi i Folkerepublikken Kina. Det er del av byprefekturet Jincheng.

Befolkningen var på 513 428 innbyggere i 1999.

Kulturminner
------------

Qingliantempelet (*Qinglian si*, 青莲寺), Jadekeiserens tempel (*Yuhuang miao*, 玉皇庙), templene *Jincheng Erxian miao* 晋城二仙庙, *Zezhou Dai miao* 泽州岱庙, *Beiyi cheng Yuhuang miao* 北义城玉皇庙, *Zhoucun Dongyue miao* 周村东岳庙, *Dayang Tangdi miao* 大阳汤帝庙 og *Biluo si* 碧落寺 står på Folkerepublikken Kinas liste over kulturminner.

Samferdsel
----------

Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Offisielt nettsted Rediger på Wikidata

* (en) Zezhou County – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |
**Henrik Erik Gustav Hagberg** (født 31. mars 1955 i Stockholm) er en svensk lege og hjerneforsker. Han er kjent for sin forskning innen eksperimentell hjerneforskning, perinatal medisin og obstetrikk, og er forskningsprofessor ved Centre for the Developing Brain ved Kings College London. Han er en av verdens mest siterte forskere innen perinatal hjerneskade. Ifølge Google Scholar er han sitert over 33 000 ganger i vitenskapelig litteratur og har en h-indeks på 107.

Han har tidligere vært professor i obstetrikk och perinatalmedisin ved Imperial College London og professor innen samme fagområde ved Sahlgrenska akademin i Sverige.

Referanser
----------

1. ↑  Henrik Hagberg Arkivert 15. februar 2016 hos Wayback Machine. King's College London
2. ↑  Henrik Hagberg, Google Scholar
3. ↑  Henrik Hagberg, International Center for Scientific Debate Barcelona
4. ↑  Imperial College London: Henrik Hagberg MD PhD, Cannes Fondation Leducq

|  |  |
| --- | --- |
| Oppslagsverk/autoritetsdata | VIAF **·** LIBRIS
 |
Kringsjåveien i retning Damsgård.
**Kringsjå** er et bolig-og næringsområde på Laksevågneset i Laksevåg bydel i Bergen. Hovedveien gjennom området er Kringsjåveien. Her ligger også Holen skole og Laksevåg senter, og omfattende industriområder langs Puddefjorden i øst. Området har som navnet indikerer svært god utsikt over Bergen sentrum og Byfjorden, og består for det meste av tettbebygde boligområder. Kringsjå ligger nord for Damsgård og øst for Nygård, ved nordenden av Damsgårdsfjellet. Her lå opprinnelig de tre gårdene Holen, Laksevåg og Laksevågsneset.

Kringsjå omfattes av grunnkretsene Kringsjå og Laksevågsneset, med et samlet areal på 0,53 km² og 1 632 innbyggere 1. januar 2014.

Strøk og boligområder i Bergen kommune

| * v
* d
* r
Laksevåg bydel |
| --- |
| 
* Alvøen
* Bjørndal
* Damsgård
* Godvik
* Gravdal
* Hetlevik
* Håkonshella
* Kjøkkelvik
* Kringsjå
* Loddefjorddalen
* Lyngbø
* Mathopen
* Melkeplassen
* Nygård
* Olsvik
* Vadmyra
* Damsgårdsfjellet
* Lyderhorn

 |
**Kjell Kris Christoffersen** (født 8. mai 1945 i Oslo) er en norsk franskfilolog.

Christoffersen studerte fra 1965 ved Misjonsskolen i Stavanger. Han studerte også teologi ved Universitetet i Oslo og var i studietiden en periode misjonær i Kamerun. Deretter studerte han fransk språk i Haute-Loire og ved Alliance française i Paris. Han har undervist i fransk ved Universitetet i Oslo, i Kamerun og ved Høgskolen i Stavanger. Christoffersen har også vært reisesekretær for Ungdomsmisjonen, informasjonskonsulent i Rogalandsforskning og i BP Norge, samt vært spesialkonsulent i Stavanger kommune. 

I sitt virke har Christoffersen arbeidet for å utbre kjennskapen til fransk språk og kultur. Kris Christoffersen ble i 2004 utnevnt til ridder av den franske ordenen *Palmes Académiques*.

Bibliografi
-----------

* *Landet med de 100 språk*, Stavanger: Det Norske Misjonsselskap, 1977.

Referanser
----------

1. ↑  Steinar Brandslet: «Frankofil»[*død lenke*], *Stavanger Aftenblad*, 10. desember 2004.
2. ↑  «Siddiser får fransk heder», *Stavanger Aftenblad*, 14. oktober 2004, s. 50